# 2008 m. vasaros olimpinės žaidynės

### Straipsnis iš Vikipedijos, laisvosios enciklopedijos.

| Šis straipsnis aprašo dar vykstantį arba būsimą įvykį. Įvykio eigoje informacija gali greitai pasikeisti.

XXIX Olimpinės žaidybės
Sostinė | Pekinas, Kinija
Valstybių skaičius |
Sportininkų skaičius | 10 500 (planuojama)
Rungčių kiekis | 302 (28 sporto šakos)
Atidarymo ceremonija | 2008 m. rugpjūčio 8 d.
Uždarymo ceremonija | 2008 m. rugpjūčio 24 d.

2008 metų vasaros olimpinės žaidynės, oficialiai vadinamos XXIX olimpinėmis žaidynėmis, vyks 2008 m. rugpjūčio 8 - rugpjūčio 24 dienomis Kinijos sostinėje Pekine; žaidynių atidarymo ceremonija numatyta 2008 m. rugpjūčio 8 d. 20 val. 8 min. 8 sek. vietos laiku (2008-08-08 08:08:08pm). Pekinas šių olimpnių žaidynių sostine išrinktas Tarptautiniame olimpiniame komitete po dviejų balsavimo etapų 2001 m. liepos 13 d.

Olimpinių žaidynių metu vyks 28 sporto šakų 302 rungtys, viena rungtimi daugiau nei 2004 metų vasaros olimpinėse žaidynėse Atėnuose.

## [taisyti] Miestai kandidatai

Pekinas olimpinių žaidynių sostine buvo išrinktas 2001 m. liepos 13 d. balsavimo metu per 112-ąją Tarptautinio olimpinio komiteto (TOK) sesiją Maskvoje. TOK į finalinį sąrašą buvo įtraukusi penkis miestus: Torontą ( Kanada), Paryžių ( Prancūzija), Stambulą ( Turkija), Osaką ( Japonija) ir Pekiną ( Kinija). Dar penki miestai kandidatai 2000 metais nebuvo įtraukti į galutinį balsavimo sąrašą, tai: Bankokas ( Tailandas), Kairas ( Egiptas), Havana ( Kuba), Kvala Lumpūras ( Malaizija), Sevilija ( Ispanija).

Pekinas planavo surengti 2000-ųjų metų vasaros olimpines žaidynes, tačiau finaliniame etape per balsavimą 1993 metais 2000 metų olimpinių žaidynių sostine buvo išrinktas Sidnėjus ( Australija).

2008 m. Vasaros olimpinių žaidynių sostinės rinkimai
Kandidatas | Valstybė | Etapas 1 | Etapas 2
Pekinas | Kinija | 44 | 56
Torontas | Kanada | 20 | 22
Paryžius | Prancūzija | 15 | 18
Stambulas | Turkija | 17 | 9
Osaka | Japonija | 6 | -

## [taisyti] Pasirengimas žaidynėms

### [taisyti] Statiniai

Iki 2007 m. gegužės mėn. buvo pradėti statyti visi 31 planuoti olimpinėms žaidynėms objektai [1]. Kinijos vyriausybė taip pat skyrė lėšų šešių objektų, esančių ne Pekine, rekonstrukcijai, taip pat 59 treniruočių centrams įrengti. Didžiausi architektūriniai objektai yra Pekino nacionalinis stadionas, Pekino nacionalinis uždaras stadionas, Pekino nacionalinis vandens centras, Olimpinis žaliasis susitikimų centras, Olimpinis parkas ir Pekino Wukesong kultūros ir sporto centras.

Numatyta, kad penkios olimpinės rungtys vyks ne Pekino mieste, o Qingdao, Honkongo, Tiandžino, Šanchajaus ir Qinhuangdao miestuose[2].

### [taisyti] Emblema, simboliai ir olimpinis šūkis

2003 m. rugpjūčio mėn. išrinkta 2008 metų vasaros olimpinių žaidynių emblema, pavadinta "Šokančiu Pekinu". Emblema sudaryta iš Kinijai tradicinių elementų: raudono fono ir kaligrafiškai parašyto hieroglifo-žodžio jing (京) ("valstybės sostinė") primenančio sportininko figūrą. Sportininko "išskėstos rankos" simbolizuoja kvietimą į Kiniją.

2008 metų olimpinių žaidynių simboliais išrinkti penki Fuwa, savo spalvomis simbolizuojantys olimpinių žiedų spalvas. Penki "Fuwa" reiškia penkis kinijos filosofijos elementus: Beibei, Jingjing, Huanhuan, Yangying ir Nini. Jie taip pat ikūnija žuvį, didžiąją pandą, ugnį, Tibeto antilopę ir kregždę. Jų kiekvieno vardo pirmuosius skiemenis ištarus paeiliui gaunama frazė 北京欢迎你 (Běijīng huānyíng nǐ), kuri išvertus reikia "Pekinas jus kviečia".

2005 m. birželio 26 d. Pekino olimpinis kominetas paskelbė, kad olimpinių žaidynių šūkiu taps frazė "Vienas pasaulis - viena svajonė" (angl. "One World, One Dream").

## [taisyti] Sporto varžybos

Sporto varžybų programa Pekino olimpinėse žaidynėse labai panaši į 2004 metų žaidynių Atėnuose programą. Čia vyks 28 sporto šakų 302 rungtys: 165 rungtys vyrams, 127 - moterims, 10 - mišrios rungtys.

Iš viso į programą įtrauktos 9 naujos rungtys: BMX dviračių lentynės vyrams ir moterims, 3000 m. bėgimas su kliūtimis moterims, 10 km plaukimo maratonas vyrams ir moterims, komandinės stalo teniso varžybos dvejetais (vyras ir moteris), kurios pakeis įprasta dvejetų varžybas. Taip pat fechtavimęsi komandines moterų fechtavimosi varžybas rapyra ir komandines moterų varžybas kardais pakeis vyrų komandinis fechtavimasis rapyra ir moterų komandinis fechtavimasis espadronais.

2008 m. Vasaros olimpinių žaidynių metu vyks šių sporto šakų varžybos (skliausteliuose nurodytas rungčių kiekis):
Akademinis irklavimas (14) | Imtynės (18) | Šaudymas iš lanko (4)
Badmintonas (5) | Jojimas (6) | Šiuolaikinė penkiakovė (2)
Baidarių ir kanojų irklavimas (16) | Krepšinis (2) | Šuoliai į vandenį (8)
Beisbolas (1) | Lengvoji atletika (47) | Taekvondo (8)
Boksas (11) | Plaukimas (34) | Tenisas (4)
Buriavimas (11) | Rankinis (2) | Tinklinis (4)
Dviračių sportas (18) | Sinchroninis plaukimas (2) | Triatlonas (2)
Dziudo (14) | Softbolas (1) | Vandensvydis (2)
Fechtavimasis (10) | Stalo tenisas (4) | Žolės riedulys (2)
Futbolas (2) | Sunkioji atletika (15) |
Gimnastika (18) | Šaudymas (15) |

## [taisyti] Šaltiniai

1. ↑ "All Beijing-based Olympic venues under construction", BOCOG.
2. ↑ Olympic Venues, Beijing 2008. Retrieved on May 15, 2006.

Rodomas puslapis "http://lt.wikipedia.org../../../2/0/0/2008_m._vasaros_olimpin%C4%97s_%C5%BEaidyn%C4%97s.html"

Kategorijos: Vykstantys įvykiai | Olimpinės žaidynės

##### Views

- Straipsnis
- Aptarimas
- Dabartinė versija

##### Paieška

##### Kitomis kalbomis

- العربية
- Български
- Bosanski
- Česky
- Dansk
- Deutsch
- Ελληνικά
- English
- Español
- Eesti
- Suomi
- Français
- עברית
- Hrvatski
- Magyar
- Bahasa Indonesia
- Italiano
- 日本語
- 한국어
- Latina
- Lëtzebuergesch
- Latviešu
- Nederlands
- ‪Norsk (nynorsk)‬
- ‪Norsk (bokmål)‬
- Polski
- Português
- Română
- Русский
- Srpskohrvatski / Српскохрватски
- Simple English
- Slovenščina
- Српски / Srpski
- Svenska
- தமிழ்
- ไทย
- Türkçe
- Tiếng Việt
- 中文
- 粵語